als_Latn ron_Latn bos_Latn
Tjetër barazim për Monakon këtë here ne javën e 13 te kampionatit francez te futbollit. Ne stadiumin Luigji i Dyte skuadra e Principatës arriti barazimin e 5 për këtë sezon, 1-1 përballë Evian, një rezultat qe e largon me shume nga lufta me rivalet Paris Sg dhe Lile. Ne takimin i cili u transmetua drejtpërdrejt dhe ekskluzivisht ne platformën Tring, ne fakt ishin miqtë e Evan te cilët ne mënyrë surprize kaluan ne avantazh pas një sulmi te shpejte me Daniel Wass. I menjëhershëm reagimi i skuadrës se teknikut Ranieri qe gjeti barazimin 7 minuta me vone duke vendosur ekuilibrat me Falkaon pas një pasimi fantastik te Rodrigues. Me fillimin e pjesës se dyte Monako u hodh ne sulm me te gjitha forcat ne kërkim te tre pikëve por prapavija e Evian arriti me qetësi t’i bënte balle presionit. Por ne disa raste ne përpjekje për te gjetur rrjetën, vendasit lane ta çara ne mbrojtje duke i dhëne mundësi kundërshtarit te zbriste rrezikshëm si ne rastin e Sougou ne minutën e 65. Ne finale Evian mund te ishte larguar nga Montecarlo me tre piket nëse portieri Subasic lojtari me i mire i Monakos nuk do te arrinte te shmangte një gjuajtje te Nestor. Ne fund rezultati u siglua 1-1, skuadra e Ranierit zyrtarisht ne një mini krize, 1 pike ne dy ndeshje çka nuk përligj objektivat e këtij sezon fitimin e te gjitha trofeve te mundshme ne France.
als_Latn